**Številka: *545641-35/2021 / 1***

**Ljubljana, dne *01.06.2021***

**GENERALNI SEKRETARIAT VLADE REPUBLIKE SLOVENIJE**

gp.gs@gov.si

V vednost:

**MINISTRSTVO ZA ZUNANJE ZADEVE**

EU-portal@gov.si

**ODLOČITVE REPUBLIKE SLOVENIJE**

**V ZVEZI Z ZADEVAMI EVROPSKE UNIJE**

**PREDLOG ZA OBRAVNAVO**

I.

**1. Zadeva EU**:

Naslov dokumenta v slovenskem jeziku: *Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij - Strateške smernice za bolj trajnostno in konkurenčno akvakulturo EU za obdobje 2021–2030*

Naslov dokumenta v delovnem jeziku EU: *Communication from the Commission to the European Parliament, the Council, the European Economic and Social Committee and the Committee of the Regions - Strategic guidelines for a more sustainable and competitive EU aquaculture for the period 2021 to 2030*

Datum dokumenta: *12.05.2021*

Številka dokumenta: *8773/21*

Medinstitucionalna oznaka:

Pri izdelavi predloga stališča so upoštevane še različice in priloge dokumenta EU:

**2. Vrsta odločitve RS**:*Stališče Republike Slovenije*

**3. Postopek sprejemanja zadeve EU v institucijah EU**:

Postopek: *Nezakonodajni postopek*

Faza sprejemanja: *začetna obravnava*

**4. Pristojni organ EU**:

Svet EU v sestavi: *AGRI - Svet EU za kmetijstvo in ribištvo*

Delovno telo Sveta EU: *F.24 - Delovna skupina za zunanjo ribiško politiko, F.25 - Delovna skupina za notranjo ribiško politiko*

**5. Organ, pristojen za dokončen sprejem stališča RS**:

*Vlada*

**6. Pravna podlaga za obravnavo v Državnem zboru**:

*Vlada Republike Slovenije s stališčem Republike Slovenije seznani Državni zbor Republike Slovenije v skladu z 8. členom Zakona o sodelovanju med državnim zborom in vlado v zadevah Evropske unije.*

Pri delu v Državnem zboru bodo sodelovali: *dr. Jože Podgoršek, minister, mag. Aleš Irgolič, državni sekretar, Anton Harej, državni sekretar*

**7. Roki**:

Predviden čas pričetka obravnave zadeve EU v institucijah EU: *maj 2021*

Predviden čas sprejema zadeve EU v institucijah EU: */*

Rok za odziv organa: *18.6.2021*

Rok za obravnavo na seji Vlade in njenih odborih: *1.7.2021*

Rok za obravnavo predloga stališča RS v DZ:

Predlog z obrazložitvijo za skrajšanje oziroma podaljšanje rokov:

**8. Organ, odgovoren za pripravo predloga stališča RS**:

Organ: *Ministrstvo za kmetijstvo, gozdarstvo in prehrano*

Kontaktne osebe organa: *dr. Polona Bunič, Sektor za ribištvo*

**9. Delovna skupina Vlade, organizirana za posamezno področje zadev EU**:

*DS27 - Ribištvo*

vodilni organ: *MKGP - Ministrstvo za kmetijstvo, gozdarstvo in prehrano*

vodja delovne skupine: *Ana Le Marechal-Kolar*

**Delovna skupina je predlog stališča RS obravnavala**:*Ne*

**10. Predlog stališča RS je usklajen z organi**:

Organ: *Ministrstvo za okolje in prostor, Ministrstvo za zunanje zadeve*

Kontaktna oseba organa: *Luka Vombek, MOP; Anja Marija Arko, MZZ*

**11. O predlogu stališča RS je bilo opravljeno posvetovanje z**:

*zbornicami, drugo - Kmetijsko-gozdarska zbornica Slovenije*

**12. Zahteva za obravnavo**:*na seji Vlade, na seji Odbora za gospodarstvo*

|  |
| --- |
| **dr. Jože Podgoršek**  **MINISTER** |

II.

**PREDLOG**

**STALIŠČE RS**

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije sprejela naslednji sklep

**A)**

Republika Slovenija je sprejela (določila predlog)

***Stališče Republike Slovenije***

*Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij – Strateške smernice za bolj trajnostno in konkurenčno akvakulturo EU za obdobje 2021–2030 - 8773/21, ki se glasi:*

*Republika Slovenija pozdravlja Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij – Strateške smernice za bolj trajnostno in konkurenčno akvakulturo EU za obdobje 2021–2030, še zlasti v luči posodobitve smernih glede na novo vizijo strateških dokumentov Evropske komisije, kot so Evropski zeleni dogovor, Strategija »Od vil do vilic« za pravičen, zdrav in okolju prijazen prehranski sistem ter Strategija za biotsko raznovrstnost do leta 2030.*

*Republika Slovenija podpira krepitev trajnostne akvakulture v EU, saj ima lahko le-ta pomembno vlogo pri zagotavljanju javnih dobrin (hranljiva in zdrava in lokalno pridelana hrana z majhnim ogljičnim odtisom, gospodarski razvoj in možnosti zaposlovanja za obalne in podeželske skupnosti, zmanjšanje onesnaževanja, ohranjanje ekosistemov in biotske raznovrstnosti in prispevanje k boju proti podnebnim spremembam). Republika Slovenija pa prav tako pozdravlja aktivnosti za bolj konkurenčno akvakulturo.*

*Republika Slovenija pozdravlja dejstvo da je bila okoljska učinkovitost postavljena kot ključni cilj strateških smernic. Pri tem pa Republika Slovenija ugotavlja, da bi bilo treba pri izvajanju okoljske zakonodaje zagotoviti usklajeno izvajanje v EU.*

*Republika Slovenija načeloma pozdravlja ključne ukrepe ki jih načrtuje Komisija v sektorju akvakulture, še zlasti pa promocijo EU akvakulture, podporo razvoju znanja in spretnosti proizvajalcev v akvakulturi na področju dobrih gojitvenih praks, zagotavljanje ustreznega spremljanja in poročanja o okoljski učinkovitosti sektorja ob polnem izvajanju veljavne zakonodaje, podporo uporabi raziskav in inovacij za izboljšanje okoljske učinkovitosti sektorja, prizadevanje za zmanjšanje prispevka akvakulture k morskim odpadkom, spodbujanje vključevanja sektorja akvakulture v lokalne skupnosti in razvoj sinergij z drugimi sektorji ob upoštevanju dobrih praks, ki jih zbere Komisija.*

*Kljub temu pa Republika Slovenija izpostavlja, da predlagani ukrepi ne smejo povzročati dodatnih administrativnih bremen za pristojne organe, izvajalce nadzore in ostale deležnike v akvakulturi. To velja zlasti za naslednje obveznosti: zagotavljanje ustreznega spremljanja in poročanja o okoljski učinkovitosti sektorja ob polnem izvajanju veljavne zakonodaje, spodbujanje spremljanja okoljskih kazalnikov in poročanja o njih s strani sektorja, zagotavljanje, da pristojni organi v načrtovanje in izdajanje dovoljenj na področju akvakulture vključijo vse okoljske vidike, pri čemer zagotavljajo celovito izvajanje in skladnost z veljavno zakonodajo in podporo razvoju sektorskih načrtov za prilagajanje podnebnim spremembam, ki so skladni z nacionalnimi strategijami in načrti, na nacionalni, regionalni in nadnacionalni ravni ali na ravni morskih bazenov ter ustreznega standarda Evropskega odbora za standardizacijo (CEN).*

*Ob vsem tem Republika Slovenija opozarja, da je treba pri razvoju nacionalnih strategij in drugih dokumentov, namenjenih razvoju akvakulture, upoštevati posebnosti in specifike v posameznih državah članicah ter s tem različne izhodiščne točke in razlike v možnostih za hitrejši razvoj tega sektorja v državah članicah. Pri preučitvi izvajanja ukrepov, predlaganih v Smernicah za trajnostni razvoj akvakulture, bi bilo zato treba upoštevati načelo proporcionalnosti.*

*Republika Slovenija prav tako pozdravlja dejstvo, da se bodo Smernice pregledale in njene prioritete ocenile glede na trenutno situacijo vsake 3 leta. Pregled bi po mnenju Republike Slovenije moral vključevati tudi že izvedene ukrepe in preučiti razloge, zaradi katerih določeni ukrepi še niso bili izvedeni.*

**B)** *(****Za zakonodajne akte in odločitve politične narave)***

**POGLAVITNE REŠITVE IN CILJI PREDLOGA ZADEVE EU**:

*Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij - Strateške smernice za bolj trajnostno in konkurenčno akvakulturo EU za obdobje 2021–2030 vsebuje splošne smernice za obravnavanje navedenih izzivov in priložnosti.*

*Namen strateških smernic, določenih v tem sporočilu, je ponuditi skupno vizijo za države članice EU in vse zadevne deležnike za nadaljnji razvoj akvakulture v EU na način, ki bo prispeval k navedeni strategiji za rast. Namen teh smernic je zlasti pomagati pri oblikovanju sektorja akvakulture EU, ki: (i) je konkurenčen in odporen; (ii) zagotavlja oskrbo s hranilno in zdravo hrano; (iii) zmanjšuje odvisnost EU od uvoza morske hrane; (iv) ustvarja gospodarske priložnosti in delovna mesta; ter (v) postaja svetovni referenčni okvir za trajnostnost. Prav tako bi morale pomagati potrošnikom iz EU pri ozaveščeni izbiri trajnostnih proizvodov iz akvakulture in zagotoviti enake konkurenčne pogoje za proizvode iz akvakulture, ki se tržijo v EU. Smernice bi morale tudi pomagati usmerjati uporabo številnih instrumentov in skladov, ki so na voljo za podporo akvakulturi EU, ter podpreti izvajanje veljavne zakonodaje EU.*

*Za uresničitev te vizije bo treba obravnavati različne izzive in priložnosti v sektorju akvakulture EU, da bi se dosegli naslednji med seboj povezani cilji:*

*(1) krepitev odpornosti in konkurenčnosti;*

*(2) sodelovanje pri zelenem prehodu;*

*(3) zagotavljanje družbene sprejemljivosti in obveščanje potrošnikov ter*

*(4) krepitev znanja in inovacij.*

*Da bi se lahko sektor akvakulture EU širil kot odporen in konkurenčen sektor, morata biti po oceni Evropske komisije izpolnjena dva ključna pogoja: dostop do prostora in vode ter pregleden in učinkovit regulativni in upravni okvir. Poleg tega bi moral sektor akvakulture EU tako kot drugi sektorji gospodarstva EU sodelovati pri zelenem prehodu, določenem v evropskem zelenem dogovoru. Kot tri ključne dejavnike, ki so pomembni za doseganje družbene sprejemljivosti akvakulture, Evropska komisija opredeljuje: obveščanje o akvakulturi EU, vključevanje akvakulture EU v lokalne skupnosti ter zbiranje podatkov in spremljanje. Nenazadnje pa so za uresničevanje drugih ciljev, ki so v sporočilu določeni za sektor akvakulture EU, ključnega pomena znanje in inovacije (vključno z uporabo digitalne tehnologije).*

*To sporočilo tako postavlja temelje za uveljavitev akvakulture EU kot sektorja, ki je odporen in konkurenčen ter pomeni svetovni standard na področju trajnosti in kakovosti.*

*Komisija namerava v podporo izvajanja teh smernic s strani vseh deležnikov vzpostaviti mehanizem EU za pomoč akvakulturi. Gre za orodje, ki bo Komisiji, državam članicam EU, sektorju in drugim deležnikom v pomoč pri pripravi nadaljnjih smernic in utrjevanju dobrih praks na področjih, obravnavanih v tem sporočilu.*

*Komisija bo v roku štirih let po objavi tega sporočila ocenila napredek, dosežen pri oblikovanju priporočenih ukrepov in učinkovitost teh ukrepov pri doseganju ciljev, z možnostjo ustrezne prilagoditve ukrepov. Do leta 2029 bo opravljena ocena novih strateških smernic z vidika njihove uspešnosti, učinkovitosti, ustreznosti, skladnosti in dodane vrednosti EU, da bi se zagotovila dokazna podlaga in izhodišče za odločitev o naslednjih korakih po letu 2030.*

*K uresničevanju ciljev iz Sporočila Komisije Republika Slovenija prispeva in bo tudi v prihodnje prispevala prek ukrepov, opredeljenih v posodobljenem Nacionalnem strateškem načrtu za razvoj akvakulture v Republiki Sloveniji za obdobje 2021-2030 (NSNA), ki je v postopku usklajevanja s službami Evropske komisije, nato pa ga bo podan v sprejem na vlado,*

*Poleg tega ima Republika Slovenija že vzpostavljene nekatere mehanizme za usklajevanje dela organov s pristojnostmi na področju akvakulture, kot tudi vključevanje zadevnih deležnikov, med drugim Odbor za akvakulturo, ki deluje v okviru Kmetijsko-gozdarske zbornice, in delovno skupino, ki je sodelovala pri pripravi (NSNA).*

**OCENA VPLIVOV IN POSLEDIC PREDLOGA ZADEVE EU**:

Vpliv na pravni red

*Ni vpliva na pravni red.*

Posledice za proračun

*Sporočilo Komisije ni vrsta akta, ki bi imel posledice za proračun RS in EU.*

Vpliv na gospodarstvo

*Sporočilo Komisije ni vrsta akta, ki bi imel vpliv na gospodarstvo. Evropska komisija je akt sprejela z namenom izboljšanja stanja, v katerem je trenutno gospodarstvo. S predlaganimi ukrepi Komisija namerava še dodatno spodbuditi rast akvakulture, ki bo osnovana na načelih trajnosti in konkurenčnosti.*

Vpliv na javno upravo

*Sporočilo Komisije nima predvidenega vpliva na javno upravo, saj gre za nezakonodajni akt, poleg tega pa gre za področje, na katerem EU v skladu s Pogodbo o delovanju EU nima neposredne pristojnosti.*

Vpliv na okolje

*Evropska komisija je akt sprejela z namenom izboljšanja stanja okolja. Gre za vizijo EU, katere cilj je zmanjšati okoljski in podnebni odtis prehranskega sistema EU ter okrepiti njegovo odpornost, zagotoviti prehransko varnost v luči podnebnih sprememb in izgube biotske raznovrstnosti.*

Drugo

**C)**

**Predstavniki RS, ki bodo zastopali stališče RS v institucijah EU**:

***dr. Jože Podgoršek, minister, mag. Aleš Irgolič, državni sekretar, Anton Harej, državni sekretar, dr. Polona Bunič, Sektor za ribištvo, MKGP; Leon Megušar, Uroš Zgonec, SPBR***